فہیم شناس کاظمی

ڈاکٹر فہیم شناس کاظمی (پیدائش: 11 مئی، 1965ء) پاکستان سے تعلق رکھنے والے اردو، سندھی، پنجابی اور سرائیکی کے شاعر، کالم نگار، مترجم اور کراچی کے مقامی کالج میں اردو کے پروفیسر ہیں۔

حالات زندگی و تعلیم 
فہیم شناس 11 مئی، 1965ء کو ضلع نوابشاہ، صوبہ سندھ، پاکستان میں پیدا ہوئے۔ ان کا اصل نام سید فہیم اقبال ہے لیکن ادبی دنیا میں فہیم شناس کے نام سے معروف ہیں۔ ان کا تعلق ضلع چکوال کے ایک صوفی بزرگ سید شاہ شرف کے خاندان سے ہے۔ انہوں نے سندھ یونیورسٹی جامشورو سے ایم اے (اردو) کی ڈگری حاصل کی۔ بعد ازاں سندھ مسلم گورنمنٹ آرٹس اینڈ کامرس کالج کراچی میں بطور لیکچرار وابستہ ہو گئے، جہاں وہ ترقی کی منازل طے کرتے ہوئے اردو کے پروفیسر مقرر ہوئے۔ مزید برآں انہوں نے کراچی یونیورسٹی سے اردو کے مشہور شاعر عزیز حامد مدنی کی شخصیت و فن پر 2015ء میں ڈاکٹر شاداب احسانی کی نگرانی میں مقالہ لکھ کر پی ایچ ڈی کی ڈگری حاصل کی۔

فنی اسلوب 
فہیم شناس کاظمی جدید اردو نظم میں ایک اہم مقام اور انفرادیت کے حامل ہیں۔ ان کی شاعری میں فکری تنوع انہیں اپنے ہم عصر شعرا سے نہ صرف ممتاز کرتا ہے بلکہ ان کے وسیع فکری تناظر کی گواہی بھی دیتا ہے۔ ان کا فکری دائرہ صرف حال کی سیاسی و سماجی صورت حال تک محدود نہیں بلکہ اس نے ماضی میں اتر کر اپنے قومی سفر کی بازیافت کی ہے۔

فہیم شناس کی شاعری میں لمحۂ موجود اپنی پوری توانائی کے ساتھ دھڑکتا ہے جس میں انسان اور انسانیت کے حوالے سے نت نئے دکھوں اور مسائل میں ہر آن بدلتی اور ٹوٹتی اقدار کی گونج سنائی دیتی ہے۔

تصانیف

شاعری 

 1999ء - سارا جہاں آئینہ ہے (ناشر: فکشن ہاؤس لاہور)
 2009ء - خواب سے باہر (ناشر: فکشن ہاؤس لاہور)
 2013ء - راہداری میں گونجتی نظم (ناشر: دنیازاد پبلی کیشنز کراچی)

تراجم 
 2002ء - سندھ کی آواز (جی ایم سید کے عدالتی بیان کا ترجمہ، ناشر: فکشن ہاؤس لاہور) 
 2012ء - سارتر کے بے مثال افسانے (ناشر: سٹی بک پوائنٹ کراچی)
 2012ء - سارتر کے مضامین (ناشر: سٹی بک پوائنٹ کراچی)

ترتیب و تدوین 
 2004ء - تیرے عشق نے مالامال کیا (صابر ظفر کی گیتوں اور غزلوں کا انتخاب)
 2010ء - بوئے گل نالۂ دل (جلد اول) شیخ ایاز (ناشر: محکمہ ثقافت و سیاحت سندھ)
 2010ء - حلقہ مری زنجیر کا (جلد دوم) شیخ ایاز (ناشر: محکمہ ثقافت و سیاحت سندھ)
 2016ء - ژاں پال سارتر کے انٹرویو (ناشر: فکشن ہاؤس لاہور)

صحافت 
 نائب مدیر : سہ ماہی اجرا کراچی
 کالم نگار : روزنامہ جسارت اور روزنامہ قومی اخبار

اعزازات 
 2003ء - آہٹ ایوارڈ بہترین شاعر 
 2012ء - جناح ایوارڈ بہترین شاعر و نقاد 
 2015ء - نشان سپاس خانۂ فرہنگ ایران کراچی

نمونۂ کلام 

<div style='text-align: center;'>
غزل

<div style='text-align: center;'>
غزل

<div style='text-align: center;'>
غزل

<div style='text-align: center;'>
بھول جاتا ہوں میں

ناقدین کی رائے

حوالہ جات 

1965ء کی پیدائشیں
اردو مترجمین
بقید حیات شخصیات
بیسویں صدی کے پاکستانی شعرا
پاکستانی اردو شعرا
ضلع شہید بے نظیر آباد کی شخصیات
کراچی کے صحافی